S-2783/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 18. maí 2021, á hendur K-kk-þgf J-kk-þgf, kt. [...], [...], [...], fyrir eftirtalin umferðarlagabrot, með því að hafa:

1. Föstudaginn 2. október 2020 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 85 ng/ml og nítrazepam 290 ng/ml) um Nesjavallaleið í Mosfellsbæ, að bifreiðastæði við Fangelsið Hólmsheiði, þar sem lögregla hafði afskipti af ákærða.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58., sbr. 1. mgr. 95. gr. umferðarlaga nr. 77/2019.

2. Sunnudaginn 22. nóvember 2020 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 440 ng/ml og nítrazepam 240 ng/ml) norður Reykjavíkurveg í Hafnarfirði, að Hellisgötu, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58., sbr. 1. mgr. 95. gr. umferðarlaga nr. 77/2019.

3. Mánudaginn 23. nóvember 2020 ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 65 ng/ml, nítrazepam 200 ng/ml og tetrahýdrókannabínól 5,7 ng/ml) um Hringbraut í Reykjavík, við Meistaravelli, þar sem lögregla stöðvaði aksturinn og að hafa notað farsíma án handfrjáls búnaðar við aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr., 1. mgr. 57. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

4. Laugardaginn 10. apríl 2021 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 110 ng/ml, metamfetamín 30 ng/ml og nítrazepam 200 ng/ml) um Bríetartún í Reykjavík, við Katrínartún, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019, frá 10. apríl 2021 er ákærði var bráðabirgðasviptur ökurétti.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 17. maí 2021, gekkst ákærði undir lögreglustjórasátt 7. september 2020 fyrir akstur undiráhrifum ávana- og fíkniefna og slævandi lyfja. Jafnframt var ákærði sviptur ökurétti í 6 mánuði frá þeim degi að telja.

Við ákvörðun refsingar verður miðað við að ákærði hafi í annað sinn innan ítrekunartíma í skilningi 71. gr. almennra hegningarlaga nr. 19/1940 gerst sekur um akstur undir áhrifum ávana- og fíkniefna.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.500.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 48 daga.

Með vísan til lagaákvæða í ákæru er ákærði sviptur ökurétti í 5 ár frá 10. apríl 2021.

Ákærði greiði 678.452 krónur í sakarkostnað.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf J-kk-nf, greiði 1.500.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 48 daga.

Ákærði er sviptur ökurétti í 5 árfrá 10. apríl 2021.

Ákærði greiði 678.452 krónur í sakarkostnað.

A-kvk-nf S-kvk-nf